Man in hof ná hy glo polisieman vermoor | Maroela Media
Man in hof ná hy glo polisieman vermoor
'n 47-jarige man het Donderdag in die Mmabatho-landdroshof in Noordwes verskyn nadat hy glo verlede week 'n polisieman doodgeskiet het. Hy staan tereg op 'n aanklag van moord.
Kapt. Tlangelani Rikhotso, woordvoerder van die Valke, sê die man, Joseph Mathe, is Dinsdag in die Montshioa Stadt-nedersetting digby Mahikeng deur die polisie se ondersoekspan in hegtenis geneem. Die span het bestaan uit speurders, die plaaslike misdaadrekordsentrum, die polisie se honde-eenheid en die polisie se blitspatrollie.
Konst. Thato Makhoana (26) se liggaam is verlede week langs die pad buitekant Mahikeng gevind. Hy het verskeie skietwonde opgedoen. Rikhotso sê sy amper uitgebrande voertuig is later in die Majemantsho-nedersetting daar naby gevind.
Die konstabel was nie aan diens ten tyde van die voorval nie.
Die Valke het 'n ondersoek van stapel gestuur wat tot die inhegtenisneming van Mathe gelei het.
Mathe sal na verwagting weer op 11 Augustus in die hof verskyn waar hy regsverteenwoordiging sal kan bekom.
Die ondersoek duur voort vir nog moontlike inhegtenisnemings.
Ramaphosa stuur gesante om Zimbabwe te help
Man lewenslank tronk toe ná hy buurvrou verkrag
Fikse SA'ner hou Aussies nou op hul tone
Nog 'n TV-netwerk boikot Golden Globes
Wiele2Wiele gesels oor elektriese motorfietse
Hoekom nog regsverteenwoordiger as hy skuldig is,dis net weer om die saak uit te rek,mors van tyd en hofrolle vol maak.